বৃহস্পতিবাৰে ত্ৰিপুৰাৰৰ আগৰতলা ৰে'ল ষ্টেশ্যনত ত্ৰিপুৰা আৰক্ষীয়ে ২৪জন বাংলাদেশী নাগৰিকক আটক কৰিবলৈ সক্ষম হয় । ধৃত বাংলাদেশী কেইজন সন্ত্ৰাসবাদী কাৰ্যকলাপৰ লগত জড়িত থকাৰ সন্দেহ প্ৰকাশ কৰিছে ত্ৰিপুৰা আৰক্ষীয়ে।
ত্ৰিপুৰা আৰক্ষী অধীক্ষকগৰাকীয়ে জনোৱা মতে, ধৃত লোককেইজনৰ পৰা ভুৱা আধাৰ কাৰ্ড জব্দ কৰিবলৈ সক্ষম হৈছে আৰক্ষীয়ে। পশ্চিমবংগ, উত্তৰপ্ৰদেশ আৰু তামিলনাডুৰ পৰা এই আধাৰ কাৰ্ডসমূহ অনা হৈছিল।
আৰক্ষীৰ পৰ্যবেক্ষণত আধাৰ কাৰ্ডসমূহ ভুৱা বুলি ইতিমধ্যে প্ৰমাণিত হৈছে।
ধৃত বাংলাদেশী কেইজনক জেৰা কৰাৰ বাবে ৰাষ্ট্ৰীয় তদন্তকাৰী সংস্থাৰ এটি দল শুকুৰবাৰে গুৱাহাটীৰ পৰা আগৰতলালৈ ৰাওনা হয়।
জানিব পৰা মতে, আটক কৰা বাংলাদেশী কেইজনে ত্ৰিপুৰা সুন্দৰী এক্সপ্ৰেছযোগে দিল্লীৰ পৰা আগৰতলাত আহি ৰাতিপুৱা উপস্থিত হোৱাৰ পিছতে সন্দেহৰ ভিত্তিত ত্ৰিপুৰা আৰক্ষীয়ে তালাচী চলায় আৰু বাংলাদেশী কেইজনক আটক কৰিবলৈ সক্ষম হয়।
উক্ত বাংলাদেশী লোককেইজনে ভাৰত-বাংলা সীমান্তৰে অবৈধভাৱে বাংলাদেশত প্ৰৱেশৰ বাবে আহিছিল। ধৃত বাংলাদেশী কেইজনে ভাৰতলৈ ভ্ৰমণৰ বাবে অহাৰ কোনো বাংলাদেশৰ নথি দেখুৱাব নোৱাৰিলে।
উক্ত বাংলাদেশী নাগৰিক কেইজনে উত্তৰ প্ৰদেশ, পশ্চিমবংগ আৰু তামিলনাডুৰ বিভিন্ন মাদ্ৰাছাত অধ্যয়ন কৰি আছিল। পশ্চিমবংগৰ ভাৰত-বাংলা সীমান্তৰে তেওঁলোকে ভাৰতত প্ৰৱেশ কৰিছিল।
ত্ৰিপুৰা আৰক্ষীৰ মোবাইল টাস্ক ফোৰ্চৰ দলে তেওঁলোকক জেৰা কৰাৰ অন্তত ৰে'ল আৰক্ষীক গটাই দিয়ে।
জিম কৰি থাকোতেই হঠাতেই ঢলি পৰি আকস্মিক মৃত্যু যুৱতীৰ! (ভিডিঅ')
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
